250 കുപ്പി വിദേശമദ്യവുമായി പിടിയില് കരുനാഗപ്പള്ളി: അനധികൃതമായി വീടിനുള്ളില് സൂക്ഷിച്ചിരുന്ന 250 കുപ്പി വിദേേശമദ്യം കരുനാഗപ്പള്ളി പൊലീസ് പിടിച്ചെടുത്തു. തഴവ, വടക്കുമുറി കിഴക്ക്,വിശാഖ് ഭവനത്തില് ഓമനക്കുട്ടനെ 59 പൊലീസ് അറസ്റ്ര് ചെയ്തു. ഇയാള് നിരവധി അബ്കാരി കേസുകളില് പ്രതിയാണെന്ന് പൊലീസ് പറഞ്ഞു. ഓണ ദിവസങ്ങളിലെ മദ്യശാലകളുടെ അവധി കണക്കാക്കി കൊല്ലം, ആലപ്പുഴ ജില്ലകളിലെ ബിവറേജസുകളില് നിന്നും ബാറുകളില് നിന്നും ശേഖരിച്ച വിദേശ മദ്യം വീടിനുള്ളില് ചാക്കില് കെട്ടി സൂക്ഷിക്കുകയായിരുന്നു. കരുനാഗപ്പള്ളി സി.ഐ ജി.ഗോപകുമാറിന്റെ നേതൃത്വത്തില് നടത്തിയ പരിശോധനയിലാണ് ഇയാളെ പിടികൂടിയത്. പ്രതിയെ കോടതിയില് ഹാജരാക്കി റിമാന്ഡ് ചെയ്തു. പരിശോധനയില് എസ്.ഐ മാരായ അലോഷ്യസ്, ജോണ്സ് രാജ്, അഫ്സല്, സി.പി.ഒ മാരായ അനില്കുമാര്, വിഗ്നേഷ് ,ഹരിദാസ്, ഹരികൃഷ്ണന് എന്നിവരും പങ്കെടുത്തു.